
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«8» чэрвеня 2023 г.
	        № 12
	                        г. Сочы



Аб плане мерапрыемстваў па развіцці электроннага дакументаабароту ў марскіх пунктах пропуску дзяржаў – членаў Еўразійскага эканамічнага саюза на 2023–2025 гады
З мэтай рэалізацыі падпункта 5 пункта 2 артыкула 86 Дагавора аб Еўразійскім эканамічным саюзе ад 29 мая 2014 года, з мэтай выканання падпункта «б» пункта 2 Рашэння Еўразійскага міжурадавага савета ад 5 лютага 2021 г. № 1 «Аб Канцэпцыі развіцця электроннага дакументаабароту ў марскіх пунктах пропуску дзяржаў – членаў Еўразійскага эканамічнага саюза», прыняўшы да ведама інфармацыю аб выніках першага этапу развіцця электроннага дакументаабароту ў марскіх пунктах пропуску дзяржаў – членаў Еўразійскага эканамічнага саюза:
1. Зацвердзіць прыкладзены план мерапрыемстваў па развіцці электроннага дакументаабароту ў марскіх пунктах пропуску дзяржаў – членаў Еўразійскага эканамічнага саюза на 2023–2025 гады.
2. Еўразійскай эканамічнай камісіі ў першым паўгоддзі 2026 г. праінфармаваць Еўразійскі міжурадавы савет аб выніках другога этапу развіцця электроннага дакументаабароту ў марскіх пунктах пропуску дзяржаў – членаў Еўразійскага эканамічнага саюза.
3. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.
 
	Члены Еўразійскага міжурадавага савета:


	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

ЗАЦВЕРДЖАНЫ 
распараджэннем Еўразійскага 
міжурадавага савета
ад 8 чэрвеня 2023 г. № 12
ПЛАН
мерапрыемстваў па развіцці электроннага дакументаабароту ў марскіх пунктах пропуску 
дзяржаў – членаў Еўразійскага эканамічнага саюза на 2023–2025 гады
	Найменне мерапрыемства
	Тэрмін рэалізацыі
	Адказны выканаўца (распрацоўшчык праекта дакумента)
	Чаканы вынік (дакумент)

	1. Правядзенне аналізу бягучай сітуацыі ў сферы развіцця электроннага дакументаабароту і прымянення лічбавых тэхналогій у марскіх пунктах пропуску дзяржаў – членаў Еўразійскага эканамічнага саюза (далей адпаведна – дзяржавы-члены, Саюз)
	на пастаяннай аснове
	Еўразійская эканамічная камісія (далей – Камісія), дзяржавы-члены
	аналітычныя матэрыялы, рашэнні экспертнай групы па развіцці электроннага дакументаабароту ў марскіх пунктах пропуску дзяржаў-членаў (далей – экспертная група)

	2. Правядзенне кансультацый па пытаннях развіцця інфармацыйнага ўзаемадзеяння ў марскіх пунктах пропуску дзяржаў-членаў
	2023–2024 гады
	Камісія, дзяржавы-члены
	пратаколы па выніках правядзення кансультацый, рашэнні экспертнай групы

	3. Укараненне і прымяненне лічбавых тэхналогій у марскіх пунктах пропуску дзяржаў-членаў з мэтай рэалізацыі і развіцця транзітнага патэнцыялу ў рамках Саюза:
	 
	 
	 

	а) правядзенне аналізу працэсу ўкаранення і прымянення лічбавых тэхналогій у марскіх пунктах пропуску дзяржаў-членаў з мэтай рэалізацыі і развіцця транзітнага патэнцыялу ў рамках Саюза
	2024 год
	Камісія, дзяржавы-члены
	аналітычныя матэрыялы, рашэнні экспертнай групы

	б) выпрацоўка прапаноў па выніках аналізу, праведзенага ў адпаведнасці з падпунктам «а» гэтага пункта
	2025 год
	Камісія, дзяржавы-члены
	[bookmark: _GoBack]рэкамендацыя Камісіі

